ਸ਼ਿਸ਼ੀਰ ਕੁਮਾਰ ਘੋਸ਼
ਸ਼ਿਸ਼ਿਰ ਕੁਮਾਰ ਘੋਸ਼ (1840–1911) ਇੱਕ ਪ੍ਰਸਿੱਧ ਭਾਰਤੀ ਪੱਤਰਕਾਰ ਸੀ ਅਤੇ ਉਸਨੇ 1868 ਵਿੱਚ ਅੰਮ੍ਰਿਤਾ ਬਾਜ਼ਾਰ ਪੱਤਰਿਕਾ ਨਾਂ ਦੇ ਇੱਕ ਮਸ਼ਹੂਰ ਬੰਗਾਲੀ ਭਾਸ਼ਾ ਦੇ ਅਖ਼ਬਾਰ ਦੀ ਵੀ ਸ਼ੁਰੂਆਤ ਕੀਤੀ ਸੀ। ਇਸ ਤੋਂ ਇਲਾਵਾ ਉਹ ਬੰਗਾਲ ਦਾ ਇੱਕ ਸੁਤੰਤਰਤਾ ਸੈਨਾਨੀ ਸੀ। ਉਸਨੇ 1875 ਵਿੱਚ ਲੋਕਾਂ ਵਿੱਚ ਰਾਸ਼ਟਰਵਾਦ ਦੀ ਭਾਵਨਾ ਨੂੰ ਉਤੇਜਿਤ ਕਰਨ ਦੇ ਉਦੇਸ਼ ਨਾਲ ਇੰਡੀਆ ਲੀਗ ਦੀ ਸ਼ੁਰੂਆਤ ਕੀਤੀ। ਉਹ ਇੱਕ ਵੈਸ਼ਨਵਵਾਦੀ ਵੀ ਸੀ, ਜਿਸਨੂੰ ਰਹੱਸਵਾਦੀ-ਸੰਤ ਭਗਵਾਨ ਚੈਤੰਨਿਆ ਦੀਆਂ ਲਿਖਤਾਂ ਲਈ ਯਾਦ ਕੀਤਾ ਜਾਂਦਾ ਸੀ, ਅਤੇ ਉਸ ਉੱਤੇ 1897 ਵਿੱਚ ਭਗਵਾਨ ਗੌਰੰਗਾ ਜਾਂ ਸਭ ਲਈ ਮੁਕਤੀ ਨਾਮਕ ਇੱਕ ਕਿਤਾਬ ਲਿਖੀ ਸੀ ਉਸਨੇ ਕਈ ਜੀਵਨੀਆਂ ਵੀ ਲਿਖੀਆਂ ਹਨ। ਉਦਾਹਰਨ ਲਈ: ਨਰੋਤਮ ਚਰਿਤ। ਉਹ 1857 ਵਿੱਚ ਕਲਕੱਤਾ ਯੂਨੀਵਰਸਿਟੀ ਦੀ ਪਹਿਲੀ ਪ੍ਰਵੇਸ਼ ਪ੍ਰੀਖਿਆ ਵਿੱਚ ਪਾਸ ਹੋਏ ਵਿਦਿਆਰਥੀਆਂ ਦੇ ਪਹਿਲੇ ਬੈਚ ਵਿੱਚੋਂ ਇੱਕ ਸੀ।